Informatīvā ziņojuma “Par Zinātnes, tehnoloģiju attīstības un inovācijas pamatnostādņu

2014.-2020.gadam ieviešanas rīcības plāna, kas ietver

Viedās specializācijas stratēģijas pasākumu plānu

un rezultātu rādītāju sistēmas aprakstu, izstrādes progresu” 5.pielikums

**Vadlīnijas pieteikumu iesniegšanai ZI strukturālo reformu atbalstam**

**Programmas mērķis:** Starptautiski konkurētspējīga zinātne un pētniecībā balstīta moderna augstākā izglītība[[1]](#footnote-1)

**Programmas sagaidāmais rezultāts:**

* ZI stratēģijas 2015-2020.gadam (pamats turpmākajiem fondu ieguldījumiem);
* Izstrādāti ZI rezultātu pārvaldības modeļi un iesākta to ieviešana;
* ZI reģistrā reģistrēto ZI skaita samazinājums.

**Programmas indikatīvais budžets: 9 MEUR Eiropas Reģionālās attīstības fonda finansējums**

**1.tabula Finansējuma saņēmēji un atbalsta veidi**

|  |  |  |  |
| --- | --- | --- | --- |
| Finansējuma saņēmēji[[2]](#footnote-2), [[3]](#footnote-3) | Atbalsta pasākumi | | Kopējais finansējums, EUR |
| Zinātniskās izcilības attīstība - kopējais finansējumu **2,5 MEUR**: zinātniski pētnieciskā darba internacionalizācija, saiknes ar industriju, sasaistes ar augstāko izglītību u.c. | Konsolidācija un rezultātu pārvaldība - kopējais finansējumu **6,5 MEUR**: ar reorganizāciju, apvienošanos, likvidāciju saistītie juridiskie un tehniskie izdevumi  Rezultātu pārvaldības, stratēģiju izstrādes, procesu sakārtošanas, cilvēkresursu attīstības projekti |
| ZI reģistrā reģistrētas juridiski patstāvīgas zinātniskās institūcijas ar novērtējumu 4 vai 5[[4]](#footnote-4) (valsts zinātnisko institūciju gadījumā – atvasinātas publiskas personas), | 2,500,000 | 6,500,000 |  |
| Pārējās universitātes[[5]](#footnote-5), |  |
| KOPĀ | 2,500,000 | 6,500,000 | 9,000,000 |

Pieteikuma dokumentu pakete:

1. Motivācijas vēstule un situācijas apraksts par ZI vai universitātes stratēģijas izstrādes/ieviešanas un pārmaiņu vadības gatavību (max 2A4 lp.);
   1. Motivācijas vēstulē izklāstīt piesakāmo aktivitāšu aktualitāti, pamatojumu pieejas izvēlei resursu konsolidācijai un izvēlētai juridiskajai formai, ja notiek vairāku institūciju apvienošana, piedāvātā plāna sasaiste ar ZI starptautiskā izvērtējuma rekomendācijām, skaidroti un aprēķināti ieguvumi piedāvātajam aktivitāšu plānam;
   2. Aprakstīt stratēģijas veidošanas un izpildes procesu un gatavību veikt plānotās pārmaiņu programmas:
      1. Vai un kāds ir dotajā brīdī stratēģijas plānošanas, pārraudzības un īstenošanas process, vai ir sasaite ar rezultātu pārvaldību;
      2. Vai ir veikts ārējais esošo stratēģiju izvērtējums/audits;
      3. Kāda sagatavošanas stadijā ir jaunizveidojamas ZI stratēģijas izstrādes process (ir bijušas plānošanas sesijas, iesaistīti ārējie eksperti, veikti izvērtējumi, iepirkums utt.);
      4. Kādā mērā līdzdarbojas/iesaistās visas reorganizācijā iesaistītās puses un trešās ieinteresētās puses - ir izveidota kopīga darba grupa, eksistē formāls stratēģijas izstrādes pārvaldības modelis;
      5. Kā ir plānots vadīt konsolidāciju, apvienības veidošanu, pārmaiņu programmu – kas ir atbildīgie, pārvaldes mehānisms, vai jau tiek ieguldīts finansējums;
2. Tabula ar aktivitāšu plānu (t.sk. aktivitāšu definējums un apraksts, ieviešanas laika grafiks, sasniedzamie rezultāti un starprezultāti,);
3. Aktivitāšu plāna budžets pa granta sastāvdaļām, t.sk. aktivitāšu īstenošanai plānotais pašu un papildus piesaistāmais publiskais finansējums, tā sadalījums pa gadiem;
4. Konsolidācijas gadījumā skaidrojums un apliecinošie dokumenti par īpašuma u.c tiesību pārmantojamību, infrastruktūras apgrūtinājumiem un risku vadības plānu (t.sk. analīze par konsolidācijas ietekmi uz ES fondu ieguldījumu AI vai ZI infrastruktūras attīstībā ilgtspēju);
5. ZI vai universitātes lēmējinstitūcijas apliecinājums/lēmums/protokols, kas apstiprina piekrišanu iesniedzamajam plānam;
6. Pielikumos tiek pievienoti dokumenti, kas apliecina pieteikumā aprakstīto – ja ir stratēģija, tad stratēģiju, vai ekspertu sagatavotu piedāvājumu par stratēģijas izstrādi, audita ziņojumi (izstrādāti pirms 01.09.2014);
7. ZI vai augstskolas lēmums par plāna apstiprinājumu, sadarbības partneru un trešo ieinteresēto pušu apliecinājums gatavībai pievienoties, reformēties, darboties apvienībā, sniegt atbalstu.

1. Zinātnes starptautiskā konkurētspēja tiks novērtēta 2017.gadā zinātnisko institūciju starptautiskais izvērtējuma ietvaros (MK 2014.gada 19.augusta sēdes protokols Nr.44 §47). 2013.gadā veiktajā izvērtējumā par starptautiski konkurētspējīgām tika atzītas 15 zinātniskās institūcijas (<http://polsis.mk.gov.lv/view.do?id=4645>). [↑](#footnote-ref-1)
2. Zinātniskās institūcijas, tajā skaitā universitātes programmas ietvaros iesniedz vienu projekta iesniegumu. [↑](#footnote-ref-2)
3. Organiskās sintēzes institūts savā pieteikumā, atbilstoši izvērtējot, var iekļaut visus vai atsevišķus „BioPharmAlliance” attīstības projektus un to aktivitātes, LU savā pieteikumā, atbilstoši izvērtējot, var ietvert attīstības projektos „NanoTechEnergy” aprakstītos projektu un aktivitātes un RTU pieteikuma, atbilstoši izvērtējot, var ietvert attīstības projektos „BaltSmartTech” aprakstītos projektus un aktivitātes. Projektos var ietvert arī tikai daļu no aktivitātēm un projektiem. Vēstule par šo vienošanos ir pievienota 7.pielikumā. LLU pieteikums ietvers „Bioekonomikas” pētniecības stratēģiskās padomes izveidošanu, pētniecības programmas un stratēģijas, un saistīto attīstības projektu izstrādi. Bez tam arī citas augstskolas un pētniecības organizācijas savos pieteikumos var iekļaut „BioPharmAlliance” , „NanoTechEnergy”, ”BaltSmartTech” aprakstītos projektus. Iesniedzamām projektu aktivitātēm jāatbilst pētniecības organizāciju (augstskolu un institūtu) zinātnes un pētniecības stratēģijai un kopumā Latvijas viedās specializācijas stratēģijai.Vēstule par šo vienošanos ir pievienota 7.pielikumā.

   Ministrija ziņoja par šo vienošanos LPISP 2014.gada 13.augusta sēdē un LPISP locekļi atbalstīja šādu risinājumu. [↑](#footnote-ref-3)
4. Elektronikas un datorzinātņu institūts, Daugavpils Universitāte, Latvijas Biomedicīnas pētījumu un studiju centrs, Latvijas Organiskās sintēzes institūts, Latvijas Universitāte, LU Cietvielu fizikas institūts, Latvijas Valsts koksnes ķīmijas institūts, Pārtikas drošības, dzīvnieku veselības un vides zinātniskais institūts "BIOR", P.Stradiņa klīniskā universitātes slimnīca, Transporta un sakaru institūts, Ventspils Augstskola. [↑](#footnote-ref-4)
5. Rīgas Tehniskā universitāte, Rīgas Stradiņa universitāte, Latvijas Lauksaimniecības universitāte, Liepājas Universitāte. [↑](#footnote-ref-5)